CELEX: 32007D0669
Language: hu
Date: 2007-10-15 00:00:00
Title: 2007/669/EK: A Bizottság határozata ( 2007. október 15.) az Adoxophyes orana granulovírusnak, az amisulbromnak, az emamektinnek, a piridalilnak és a Spodoptera littoralis nukleo-poliéder vírusnak a 91/414/EGK tanácsi irányelv I. mellékletébe való lehetséges felvétele céljából részletes vizsgálatra benyújtott dossziék teljességének elvi elismeréséről (az értesítés a C(2007) 4647. számú dokumentummal történt) (EGT-vonatkozású szöveg)

18.10.2007   
            
            
               HU
            
            
               Az Európai Unió Hivatalos Lapja
            
            
               L 274/15
            
         A BIZOTTSÁG HATÁROZATA
   (2007. október 15.)
   az Adoxophyes orana granulovírusnak, az amisulbromnak, az emamektinnek, a piridalilnak és a Spodoptera littoralis nukleo-poliéder vírusnak a 91/414/EGK tanácsi irányelv I. mellékletébe való lehetséges felvétele céljából részletes vizsgálatra benyújtott dossziék teljességének elvi elismeréséről
   (az értesítés a C(2007) 4647. számú dokumentummal történt)
   (EGT-vonatkozású szöveg)
   (2007/669/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a növényvédő szerek forgalomba hozataláról szóló, 1991. július 15-i 91/414/EGK tanácsi irányelvre (1) és különösen annak 6. cikke (3) bekezdésére,
   mivel:
   
               (1)
            
            
               A 91/414/EGK irányelv előírja a növényvédő szerekben való felhasználásra engedélyezett hatóanyagok közösségi jegyzékének összeállítását.
            
         
               (2)
            
            
               Az Andermatt Biocontrol GmbH 2004. november 29-én dokumentációt nyújtott be a német hatóságokhoz az Adoxophyes orana granulovírus hatóanyagra vonatkozóan, a hatóanyagnak a 91/414/EGK irányelv I. mellékletébe való felvételére irányuló kérelemmel együtt. A Nissan Chemical Europe S.A.R.L. 2006. március 24-én dossziét nyújtott be az Egyesült Királyság hatóságaihoz az amisulbromra vonatkozóan, a hatóanyagnak a 91/414/EGK irányelv I. mellékletébe való felvételére irányuló kérelemmel együtt. A Syngenta Ltd. 2006. június 23-án dossziét nyújtott be a holland hatóságokhoz az emamektinre vonatkozóan, a hatóanyagnak a 91/414/EGK irányelv I. mellékletébe való felvételére irányuló kérelemmel együtt. A Sumitomo Chemical Agro Europe SAS 2006. március 28-án dossziét nyújtott be a holland hatóságokhoz a piridalilra vonatkozóan, a hatóanyagnak a 91/414/EGK irányelv I. mellékletébe való felvételére irányuló kérelemmel együtt. Az Andermatt Biocontrol GmbH 2007. január 2-án dossziét nyújtott be az észt hatóságokhoz a Spodoptera littoralis nukleo-poliéder vírusra vonatkozóan, a hatóanyagnak a 91/414/EGK irányelv I. mellékletébe való felvételére irányuló kérelemmel együtt.
            
         
               (3)
            
            
               Németország, az Egyesült Királyság, Hollandia és Észtország hatóságai jelezték a Bizottságnak, hogy előzetes vizsgálat alapján az érintett hatóanyagokra vonatkozó dossziék vélhetően megfelelnek a 91/414/EGK irányelv II. mellékletében előírt adat- és információszolgáltatási követelményeknek. A benyújtott dossziék vélhetően ugyancsak megfelelnek az adott hatóanyagot tartalmazó növényvédő szerre vonatkozóan a 91/414/EGK irányelv III. mellékletében előírt adat- és információszolgáltatási követelményeknek. Ezt követően a dossziékat a kérelmező eljuttatta a Bizottsághoz és a többi tagállamhoz a 91/414/EGK irányelv 6. cikkének (2) bekezdésével összhangban, majd a dossziékat átadták az Élelmiszerlánc- és Állat-egészségügyi Állandó Bizottságnak.
            
         
               (4)
            
            
               E határozattal hivatalosan meg kell erősíteni közösségi szinten, hogy a dossziék elvileg megfelelnek a II. mellékletben előírt adat- és információszolgáltatási követelményeknek, az érintett hatóanyagot tartalmazó legalább egy növényvédő szer esetében pedig a 91/414/EGK irányelv III. mellékletében előírt követelményeknek.
            
         
               (5)
            
            
               E határozat nem érinti a Bizottságnak azt a jogát, hogy a kérelmezőtől a dossziék egyes pontjainak tisztázása érdekében további adatokat vagy információkat kérjen.
            
         
               (6)
            
            
               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 91/414/EGK irányelv 6. cikke (4) bekezdésének sérelme nélkül az e határozat mellékletében meghatározott hatóanyagokra vonatkozó dossziék, amelyeket a Bizottsághoz és a tagállamokhoz az érintett hatóanyagoknak az irányelv I. mellékletébe való felvétele céljából nyújtottak be, elvben megfelelnek az irányelv II. mellékletében előírt adat- és információszolgáltatási követelményeknek.
   A dossziék ugyancsak megfelelnek egy, a hatóanyagot tartalmazó növényvédő szer tekintetében az irányelv III. mellékletben előírt adat- és információszolgáltatási követelményeknek, a javasolt felhasználást figyelembe véve.
   2. cikk
   A referens tagállamok folytatják az 1. cikkben említett dossziék részletes vizsgálatát, és a lehető leghamarabb, de legkésőbb e határozatnak az Európai Unió Hivatalos Lapjában való kihirdetésétől számított egy éven belül a Bizottság rendelkezésére bocsátják a vizsgálatra vonatkozó következtetéseket, csatolva az 1. cikkben említett hatóanyagoknak a 91/414/EGK irányelv I. mellékletébe történő felvételére vagy felvételének megtagadására vonatkozó ajánlást, valamint a felvétel feltételeit.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2007. október 15-én.
      
         
            a Bizottság részéről
         
         Markos KYPRIANOU
         
            a Bizottság tagja
         
      
   
   
      (1)  HL L 230., 1991.8.19., 1. o. A legutóbb a 2007/52/EK bizottsági irányelvvel (HL L 214., 2007.8.17., 3. o.) módosított irányelv.
   MELLÉKLET
   AZ E HATÁROZAT TÁRGYÁT KÉPEZŐ HATÓANYAG
   
               Közhasználatú név, CIPAC-azonosító szám
            
            
               Kérelmező
            
            
               A kérelem benyújtásának időpontja
            
            
               Referens tagállam
            
         
               
                  Adoxophyes orana granulovírus
               CIPAC-szám: nem alkalmazható
            
            
               Andermatt Biocontrol GmbH
            
            
               2004. november 29.
            
            
               DE
            
         
               Amisulbrom
               CIPAC-szám: 789
            
            
               Nissan Chemical Europe S.A.R.L.
            
            
               2006. március 24.
            
            
               UK
            
         
               Emamektin
               CIPAC-szám: 791
            
            
               Syngenta Ltd.
            
            
               2006. június 23.
            
            
               NL
            
         
               Piridalil
               CIPAC-szám: 792
            
            
               Sumitomo Chemical Agro Europe SAS
            
            
               2006. március 28.
            
            
               NL
            
         
               
                  Spodoptera littoralis nukleo-poliéder vírus
               CIPAC-szám: nem alkalmazható
            
            
               Andermatt Biocontrol GmbH
            
            
               2007. január 2.
            
            
               EE